Andreas Muri

Andreas Muri (født 1982) er en norsk politiker for partiet Høyre. Han var ordfører i Svelvik fra 2015«Varmer opp foran kommunevalget neste år!», Svelvikposten 27. mai 2014 frem til kommunesammenslåingen med Drammen og Nedre Eiker 1. januar 2020. Han ble i 2019 valgt inn i nye Drammen kommunes kommunestyre, og er i perioden 2023–2027 leder av Hovedutvalget for helse og omsorg. Muri var leder av Svelvik Høyre fra 2010 til 2018. Han er oppvokst og bosatt i Svelvik, har en bachelorgrad fra Handelshøyskolen BI i Oslo og jobber i dag som rådgiver ved Universitetet i Sørøst-Norge.

Muri satt i kommunestyret i Svelvik fra 2007 til 2020, og han var vararepresentant i perioden fra 2003 til 2007.Presentasjon på Vestfold fylkeskommunes nettsider  I perioden fra 2011 til 2015 var Muri leder av Svelvik kommunes kontrollutvalg.Oversikt over kommunestyret 2015, svelvik.kommune.no  

Muri var fylkestingsrepresentant i fylkestinget i Vestfold fra 2007 til 2015. Han var vararepresentant til fylkestinget i perioden fra 2003 til 2007. Muri ble igjen vararepresentant da han gikk ut av fylkestinget i 2015 og ble valgt som medlem av Vestfold fylkeskommunes kontrollutvalg for perioden 2015 til 2019. 

Han var leder av Svelvik Unge Høyre fra 2001 til 2002, 1. nestleder i Vestfold Unge Høyre fra 2002 til 2003 og leder fra 2003 til 2004.

Andreas Muri startet i 2020 den lokalpolitiske podcasten "Stemmer fra tårnet - en politisk løypemelding fra Drammen", sammen med partikollega Kristin Surlien. Han eier restauranten Le Thai AS i Svelvik sammen med sin samboer.

 Referanser 

Kategori:Ordførere i Svelvik
Kategori:Høyre-politikere i Buskerud
Kategori:Høyre-politikere i Vestfold